Dan Jørgensens nyindførte forbud mod dyresex vil ikke få de såkaldte zoofile til at stoppe, mener Peter, som selv dyrker sex med sin hund

I går fik fødevareminister Dan Jørgensen endelig indført et forbud mod dyresex i Danmark.

Men hvis han tror, at det vil sætte en stopper for de såkaldte zoofile, der ynder at dyrke sex med dyr, så kan han godt tro om igen.

Det mener den 30-årige Peter i hvert fald, som selv dyrker sex med sin schæferhund.

- Jeg vil selvfølgelig fortsætte med at dyrke sex med min hund, siger han til Ekstra Bladet.

Dyre-Dan langer ud efter Liberal Alliance efter dyresex-sejr

Og ligesindede, som Peter kender, vil også fortsætte ifølge den veluddannede mand.

- De stopper heller ikke. Folk, der elsker med deres dyr, bliver ved, for man knytter sig meget voldsomt til ens dyr. Det er også derfor, at alle zoofile, jeg kender, har nogle super forkælede dyr, der er mere end bare dyr, men familie, siger Peter, der til daglig bor sammen med sin kone på Fyn.

Vil score nemme stemmer

Selvom han agter at fortsætte, så er han dog påvirket af forbuddet.

- Jeg føler mig krænket i forhold til min seksualitet, og det irriterer mig at jeg ikke kan være mig selv. Det er jo en form for censur over ytringsfriheden, siger han og fortsætter:

- Det er endnu en nyttesløs lovgivning, som kun kommer, fordi en politiker vil have flere stemmer.

Dyre-Dan får sin vilje: Dyresex officielt forbudt

Inden forbuddet var det ikke ulovligt at dyrke sex med dyr - kun hvis dyret led overlast. Nu er al form for seksuel omgang med dyr forbudt.

Anonymitet Peter er et opdigtet navn, fordi den zoofile mand ikke tør stå offentligt frem.



Ekstra Bladet er bekendt med den interviewedes rigtige identitet.



Ekstra Bladets journalist fandt oprindeligt frem til Peter igennem diverse fora på nettet og har tidligere mødt Peter.

Frygter for karrieren

- Det værste jeg frygter er ikke en bøde fra politiet, men mere for mit job og min karriere. Mit håb er, hvis de fanger nogen i akten, at de så også vil undersøge om dyret har lidt overlast.

Henrik: Derfor skal jeg have lov til at dyrke sex med dyr

Peter dyrker regelmæssigt sex med sin schæferhund, men kun ved at 'schæferhunden tager ham'. Og derfor mener han, at hunden selv tager valget.

- Ligesom en kvinde selvfølgelig kan sige nej, når hun er i byen, så kan en hund jo også sige nej.

- Hvordan kan man mærke det?

- Det vil enhver hundeejer kunne mærke på sin hund. Og med en hest vil den for eksempel kunne sparke, hvis den ikke synes om det.

- Hvad så med de dyr, der er mindre end en hund?

- Enhver ved jo, at man eksempelvis ikke skal have sex med et lille dyr. Det er sund fornuft. Men det var jo allerede forbudt i forvejen, da det så ville lide overlast. Så forbuddet rammer uskyldige.

Se også: Dyresex-forbud går verden rundt

- Kan du forstå, hvorfor så mange danskere er i mod det?

- På den måde Dan har ført det frem på, så kan jeg godt forstå det. Han har bare ikke fortalt det hele. For den gamle lov dækker jo allerede dyremishandling.

- Hvad med dem, som synes det bare er moralsk forkert?

- Hvis de synes, at det er moralsk forkert, kan de jo også forbyde homoseksualitet eller sex før ægteskabet osv.

Se også: Dyreetisk Råd: Ikke nødvendigt at forbyde dyresex

- Hvordan vil du agere anderledes med det nye forbud?

- Jeg vil ikke stå frem i samme grad. Tidligere har jeg været rimeligt åben i forhold til at mødes med ligesindede til en kop kaffe, hvor vi talte om vores fælles interesse. Dermed ikke sagt, at vi også deler dyr. For det gør vi bestemt ikke. Vi elsker vores dyr.

- Men det er der jo nogen, der gør?

- Der vil altid være brodne kar, med den logik skal man jo forbyde alt.

Forventer shitstorm

Dyresex har i høj grad været præget af hård debat på de sociale medier, og Peter forventer da også en masse negative kommentarer på denne historie.

- Min tro på menneskeheden er begrænset. Når folk debatterer sådan en sag, så tager de kun den ene side af sagen. De blander moral med lovgivning. Der er sikkert også nogle, der synes homoseksualitet er klamt, men dermed kan man jo ikke bare forbyde det.

- Hvorfor vælger du så at tale med mig om det her?

- Jeg føler, der er brug for begge sider, så det ikke kun er Dans side af sagen.

Dyre-Dan: Ring til Justitsministeren

Dan Jørgensen har dog ifølge sin presseafdeling ikke ønsket at medvirke i denne artikel.

I stedet henvises der til Justitsministeriet, da 'det er en sag for politiet', hvis Peter ikke vil overholde loven.

Tilbage i november fortalte 'Henrik' om, hvorfor han selv synes, at han skal have lov til at dyrke sex med dyr.